હવે, હાર્દિક પટેલના ઉપવાસના કારણે ગુજરાત સરકારની નાલેશી વધી રહી છે. પરંતું, રાજ્યના મુખ્યમંત્રી વિજય રૂપાણી અને પ્રધાનમંડળના સભ્યોમાં જે ગંભીરતા હોવી જોઇએ તેનો પણ અભાવ જોવા મળી રહ્યો છે. ભાજપના હાઇકમાન્ડના ઇસારે હોય કે બેપરવાહી વર્તાતી હોય, પરંતું, હાર્દિક પટેલના ઉપવાસને અને તેની માંગણીની ઉપેક્ષા રાજ્ય સરકાર કરી રહી છે. સરકારનું આ ઉપેક્ષાત્મક વલણ ભાજપ માટે પણ મુશ્કેલી ઉભી કરી રહ્યું છે. જેના કારણે, સોશિઅલ મીડિયાથી માંડી સામાન્ય મતદાતા સુધીમાં ભાજપ પ્રત્યે ઘેરા પ્રત્યાઘાત અને હાર્દિકના સમર્થનમાં સહાનુભૂતિની હવા પણ ફેલાઇ રહી છે.